TEHNIČNE ZAHTEVE - PARKOMATI

1.1 Splošno o parkomatih 

Parkomati - aparati za izdajo parkirnih listkov in plačilo parkirnine za motorna vozila bodo postavljeni v ožjem centru mesta  Murska Sobota. Namenjeni so plačilu parkirnine za parkiranje na označenih področjih na podlagi odloka Mestne občine Murska Sobota. 

1.2 Ohišje in ostali prosto dostopni elementi parkomata

· robustno samostoječe ohišje s pritrditvijo v tla 

· kovinska izvedba ohišja iz materiala ustrezne debeline, brez ostrih robov, špranj in podobnega

· protivandalska izvedba (deformacije, vdor, vstavljanje tujih predmetov v odprtine, tatvine, neupravičene demontaže, ipd.)

· odporen na prah in vodo, sneg, led, sonce

· dobava v barvi po želji naročnika (prašno barvanje)

· posluževanje s sprednje strani

· servisiranje s sprednje ali z bočne strani (ohišje je lahko s hrbtiščem naslonjeno na steno)

· označitev parkomata, da ga uporabnik enostavno opazi in razpozna podnevi in ponoči

1.3 Zgradba

· modulna zgradba za enostavno servisiranje

· čitalec denarja – kovancev: 10, 20, 50 centov, 1 EUR in 2 EUR-a ter bankovcev 5,10 in 20 EUR
· vračanje denarja – kovancev v EUR

· možnost vgradnje čitalca mestne kartice Sobočanec 

· modul za  povezavo z nadzornim centrom 

· kaseta za hrambo denarja (po 2 kom/parkomat-praznjenje s zamenjavo kasete)
· senzor za alarmiranje ob vlomu ali nepooblaščenem posegu v parkomat

· baterija za delovanje ob vezavi na javno razsvetljavo.

1.4 Shranjevanje podatkov za upravljanje in oskrbovanje

V parkomatu mora biti naprava, ki shranjuje vse podatke (gotovina, servisni posegi, stanje parkomata, ipd)

Shranjeni morajo biti naslednji podatki za upravljanje in oskrbovanje:

- identifikacija parkomata

- prihodek v parkomatu

- kumulativni prihodek

- zadnje praznjenje

- nastavitve parkomata in ostali parametri za obratovanje

V primeru, ko parkomat sprejme različna plačilna sredstva, mora biti shranjen kumulativni prihodek in število transakcij za vsako plačilno sredstvo.

1.5
Kontrola obstoječih prejemkov

Parkomat mora imeti mehanizem, s katerim upravljavec ob vsakem času lahko kontrolira količino fizičnih plačilnih sredstev - gotovine v parkomatu. Pri tem mora parkomat imeti tudi mehanizem, ki lahko natisne natančno kontrolno dokazilo, ki ga določi naročnik.

1.6
Praznjenje aparatov
Dostop do parkomata mora imeti samo pooblaščena oseba.

Ko je postopek praznjenja zaključen, mora biti vedno izdano natančno potrdilo o prejemkih, razčlenjeno glede na vrsto plačila. 

V nobenem primeru pa ne sme imeti pooblaščena oseba za praznjenje direktnega dostopa do plačilnih sredstev (zamenljiva kaseta).

Parkomat mora imeti mehanizem, ki omogoča praznjenje z naslednjimi metodami:

a)
direkten odvzem gotovine, ki je shranjena v kaseti za denar, vgrajeni v parkomatu, s prenosom v zbiralnik. Kaseta z denarjem se mora nato zakleniti in blokirati, tudi sam zbiralnik mora biti blokiran.

b) odvzem z nadomestno kaseto. Ko se vzame kaseta z denarjem, jo je treba nadomestiti s prazno. Obe kaseti morata biti zaklenjeni, da preprečujeta neposreden stik z denarjem.

Ko so vrata odprta, parkomat ne sme obratovati.

1.6
Naprave za obratovanje

a) Zaloga parkirnih listkov

Kapaciteta parkomata mora biti najmanj 3000 parkirnih listkov.

Ko zaloga poide, se mora na parkomatu pojaviti napis, da ne deluje. Prav tako mora biti pravočasno odposlano opozorilo v nadzorni center.

b) Denarna kaseta

Prostornina kasete mora biti najmanj 3 l. Ko je kaseta polna, mora parkomat v primeru, da uporabnik vstavi denar, le tega vrniti, ali pa se ga ne more več vstaviti. O tem mora jasno opozoriti uporabnika in nadzorni center.

c) Shranjevanje v zvezi s transakcijami
Podatki, ki se morajo shranjevati, morajo vsebovati naslednje:

- identifikacijo

- znesek transakcije

- datum in uro transakcije

Ko je dosežena kapaciteta spomina, plačevanje z elektronskimi plačilnimi sredstvi ni več mogoče. O tem mora jasno opozoriti uporabnika in nadzorni center.

1.7
Funkcije

· izdajanje parkirnih listkov z vsebino, ki jo predpiše naročnik

· ločevanje več skupin uporabnikov (običajni uporabniki, stanovalci, uslužbenci, ipd.), ki jih predpiše naročnik

· programiranje in nastavljanje funkcij in parametrov za delovanje na terenu in na daljavo (iz nadzornega centra)

· izdajanje poročil in izpisov za potrebe nadzora in vzdrževanja, ki jih predpiše naročnik na terenu in na daljavo (iz nadzornega centra)

· možnost enostavnega spreminjanja oblike in vsebine parkirnih listkov na terenu in na daljavo)

· hranjenje podatkov ob izpadu napajanja – trajno

· hranjenje konfiguracije naprave ob izpadu napajanja – trajno

· zaznavanje alarmov in statusov

1.8
Specifikacija parkirnega listka

Parkirni listek mora biti vsebinsko oblikovan tako kot ga bo določil naročnik. Morebitno spreminjanje vsebine parkirnega listka, na zahtevo naročnika mora biti enostavno in hitro..

Na parkirnem listku morajo biti še dodatne informacije, ki jih zahteva upravni organ ali naročnik, kot npr. način, kako je treba parkirni listek uporabiti.

a)
Dokazilo za uporabnika

Parkirni listek mora vsebovati najmanj naslednje čitljive informacije, ki se ne morejo izbrisati:

· plačano parkirnino

· končni čas in datum parkiranja

· oznako parkomata in cone parkiranja 

· ostale elemente računa

b)
Dokazilo o kontroli fizičnih plačilnih sredstev pri praznjenju

Pri izpraznitvi fizičnih plačilnih sredstev – gotovine se mora avtomatično natisniti potrdilo, na katerem so vsaj naslednji podatki:

-    identifikacija parkomata

-    številka praznjenja ( z avtomatskim zaporednim številčenjem)

-    datum in ura praznjenja

-    vsakokratni zneski gotovine                                                                  

c)
Izpisi o delovanju, nastavitvah, shranjenih podatkih, ipd., ki jih naročnik potrebuje pri upravljanju in nadzoru. 

Parkomat mora omogočati izpis vseh potrebnih podatkov, ki jih naroči naročnik.

1.10. 
Uporaba

· posluževanje s sprednje strani 

· navodilo za posluževanje na zunanji strani ohišja

· posluževanje s tipkami 

· osvetljen displej z velikostjo znakov vsaj 8 mm – dve vrstici

· sporočilo ali druga jasna oznaka na displeju, ko avtomat ne dela

· primerno, enostavno vodenje uporabnika s sporočili na displeju in z navodili na ohišju

· navodila v slovenščini in še v treh tujih jezikih (npr. angleško, nemško, madžarsko)

1.11.
Neprekinjeno prikazovanje navodil za uporabnika

Na parkomatu in v njegovi notranjosti morajo biti tako za uporabnika kot za upravljavca naslednja navodila:

· tabela s tarifami (cenik)

· navodilo za uporabo mehanizmov, ki so nujni pri vsakem postopku, ki ga parkomat omogoča ter ustrezni simboli za plačilna sredstva (gotovina, kartice,).

· možnost enostavne zamenjave navodil in tabel s tarifami

· možnost namestitve ostalih navodil, simbolov in piktogramov, ki jih zahteva naročnik

1.12.
Simboli, piktogrami, navodila, barve

Simboli, piktogrami in navodila, ki so nujni za upravljanje s parkomatom, morajo biti jasni za uporabnika.

Na parkomatu mora biti številka parkomata in cona parkiranja.

Prikaz plačilnih sredstev mora biti jasen: gotovina, mestna kartica Sobočanka, GSM, ipd.

Jasno morajo biti prikazani posamezni koraki za uporabo, npr. izbira tarife, plačilno sredstvo, plačilo, kontrola, prekinitev, zahteva za parkirni listek, ipd.

Piktogrami in navodila morajo slediti v logičnem zaporedju uporabe. 

zelena za potrditev transakcije

rdeča za prekinitev postopka

1.13. 
Prikaz tehnične neuporabnosti ali neobratovanja

Na parkomatu, ki je v okvari ali ne obratuje, mora biti viden jasen prikaz v obliki

- besedila “okvara”, ali “ ne deluje”

- ali rdeče lučke na zaslonu

V tem primeru parkomat ne sme sprejeti nobenega plačilnega sredstva (eventualna zaščita rež za vnos plačilnih sredstev)

Prikaz v primeru predvidene tehnične neuporabnosti ali neobratovanja

Če je predviden dogodek ali kadar pride do incidenta, zaradi česar lahko pride do izpada delovanja, mora biti obveščen nadzorni center. 

1.14.
Način plačevanja parkirnine

· plačevanje s kovanci: 10, 20, 50 centov, 1 EUR in 2 EUR-a  in bankovci za 5, 10 in 20 EUR
· možnost nadgradnje plačevanja z mestno kartico Sobočanec-a, SMS, plačilne karticami
Izbira tarife

Na zahtevo upravljavca mora imeti parkomat mehanizem za izbiro tarife, ki ga uporabnik sproži, prikaže se določena kategorija pred vsakim postopkom plačevanja (npr. tarifa za abonente ).

Preverjanje in sprejetje plačilnih sredstev

Vrsto plačilnega sredstva predpiše naročnik.
Parkomat mora prepoznati veljavna plačilna sredstva in zavrniti vsako tisto plačilno sredstvo, ki ga prepozna kot neveljavnega. 

V časovnem razmaku med potrditvijo transakcije in tiskanjem parkirnega listka, mora parkomat vrniti uporabniku gotovino  ali pa mora biti vnos onemogočen.

Znesek       

Po izbranem času parkiranja in vrednosti vplačila mora parkomat prikazati tudi vrednost plačila 

Parkirni čas

Pokazati se mora čas parkiranja, kadar se izbere neposredno ali po predvideni fazi postopka. 

Prikaz mora podati končni čas parkiranja in datum. 

1.16
Zaključek postopka plačevanja

Potrditev

Parkomat mora imeti mehanizem, ki ga sproži uporabnik, da potrdi postopek plačevanja. 

Obvesti plačnika, da je pričel s transakcijo oz. tiskanjem parkirnega listka z opozorilom, da ga mora plačnik vzeti. 

Prekinitev

Uporabnik mora imeti možnost, da lahko prekine postopek plačevanja. Zato mora biti vgrajena funkcija časovnega zamika za prekinitev. 

Izdaja dokazila o plačilu 

Parkomat mora imeti mehanizem, ki omogoča izdajo dokazila o plačilu v tiskani obliki – račun oz. parkirni listek, ne glede na plačilno sredstvo.

Plačilna sredstva

Plačilno sredstvo na parkomatu je gotovina v EUR, z možnostjo nadgradnje parkomatov za negotovinska plačila (plačilne kartice, abonentne kartice, plačevanje preko SMS.

Če vplačilo večje od zneska parkirnine, parkomat vrača denar. 

1.17.
Povezava z nadzornim centrom

· brezžična ali povezava preko optike 

· prenašanje statusov naprave samodejno in na zahtevo

· prenašanje alarmov samodejno

· prenašanje poročila o opravljenih postopkih plačil in ostalih posegih samodejno in na zahtevo

· prenašanje poročila o količini sprejetega denarja samodejno in na zahtevo
1.18.
Napajanje

· preko javne razsvetljave in akumulatorskih baterij (akumulatorjev), ki so sestavni del ponudbe

· opcija - vgradnje opreme za polnjenje akumulatorjev na sončno energijo (sončne celice)

1.19.
Vzdrževanje in garancija

· naprave morajo delovati z minimalnim vzdrževanjem ali brez

· dobavitelj mora zagotoviti zadostne resurse (opremo, rezervne dele, znanje, navodila, izobraževanje, osebje) za potrebno vzdrževanje in garancijo

Deli, ki se morajo zamenjati (akumulatorji, baterije, luči, parkirni listki), morajo biti lahko dostopni. Na kraju samem se ne sme uporabljati nobenih specialnih orodij. Pri zamenjavi delov ne sme biti nobenega tveganja, da bi prišlo do napak ali poškodb ob njihovi vgraditvi.

Izvedba del mora biti enostavna, da jih lahko zamenjuje tudi naročnik sam.

1.20.
Delovanje parkomatov glede na pogoje v okolju

Obstojnost na temperaturo in vlažnost 

Parkomat mora normalno delovati, na prostem,  pri zunanjih temperaturah od -20(C do +55(C. 

Sklopi parkomata morajo prenesti maksimalno temperaturo +60(C. 

Odpornost pred prahom in vodo 

Parkomat mora biti odporen na prah, dež, sneg, led in sonce. 

Odpornost proti vandalizmu, nesrečam in zlorabi

Dobavitelj mora navesti, kako se omeji in odpravi poškodbe v primerih vandalizma, nesreče ali zlorabe.   

Ustreznost parkomatov z veljavno zakonodajo in predpisi Republike Slovenije

Dobavitelj mora zagotoviti delovanje in opremljenost parkomatov v skladu s Slovenskimi  nacionalnimi standardi, nastalimi  s prevzemom harmoniziranega evropskega standarda in ostalo veljavno zakonodajo, predpisi in standardi Republike Slovenije za to področje.

2.
CENTER ZA UPRAVLJANJE IN NADZOR

Splošno o centru za upravljanje in nadzor

Center za upravljanje in nadzor bo služil za nadzor in upravljanje sistema parkomatov. 
Dobavitelj mora zagotoviti delovanje in opremljenost centra v skladu s Slovenskimi  nacionalnimi standardi, nastalimi  s prevzemom harmoniziranega evropskega standarda in ostalo veljavno zakonodajo, predpisi in standardi Republike Slovenije za to področje.

Center naj zagotovi naslednje funkcije:

· Nadzor nad posameznimi parkomati

· Upravljanje parkomatov iz centra

· Sprejem, hranjenje in obdelava vseh sporočil iz naprav oz. parkomatov (okvare, zastoji, statusi, alarmi, transakcije, načini plačila, zneski, ipd)

· Enostaven prikaz in pregled sprejetih sporočil, obdelanih podatkov, statistik, ipd.

· Povezljivost in izmenjava podatkov z ostalimi sistemi (servis, informacije)

· Sprejem, spremljanje, pregledovanje, shranjevanje in obdelava podatkov naprav (čitalci, podajalci, parkomati, ipd.)

· Stalen in periodični prenos podatkov o parkiranju

· Statistične obdelave po posameznih parkomatih ter conah (načini in višina plačila, vrste plačilnega sredstva in, predmet plačila, število parkiranj,  okvare, zastoji, alarmi, statusi, ipd.)

· Arhiviranje podatkov

· Aplikacija obračuna po posameznih parkomatih glede na vrste in predmet plačila

· Načrtovanje in spremljanje rednih servisov

· Možnost nadgradnje sistema

· Dostop do vseh podatkov zbranih v podatkovnih zbirkah

Oprema za nadzorni center naj obsega:

· Strojna oprema z ustrezno programsko opremo, ki bo omogočila izvajanje in razvoj naštetih funkcij ter povezave med nadzornim centrom in parkomati. Omogočati mora nadgraditev in nadaljnji razvoj sistema.

· Navodila, tehnične specifikacije in dokumentacija za opremo potrebno za implementacijo, upravljanje, vzdrževanje in razvoj. 

3
IMPLEMENTACIJA, SERVIS IN VZDRŽEVANJE

· Dobavitelj mora zagotoviti vso potrebno tehnično dokumentacijo, storitve,  pomoč in podporo pri montaži, implementaciji, obratovanju, servisiranju in vzdrževanju opreme ter izobraževanju oseb.

· Sklene se ustrezna vzdrževalna oz. servisna pogodba, ki opredeljuje posege na terenu oz. na programski in strojni opremi. V pogodbi naročnik določi vsebino in obseg vzdrževanja oz. servisa in čas trajanja pogodbe.

· Odzivni čas na klic naročnika mora biti krajši od 24 ur, popravilo pa se mora opraviti v času do 48 ur od klica naročnika (če tega ne more zagotoviti je potrebno del ali opremo zamenjati) 

· Dobavitelj je dolžan vse spremembe, ki izhajajo iz spremenjene zakonodaje v Republiki Sloveniji (npr. DDV) implementirati na svoje lastne stroške in jih pravočasno namestiti na naročnikov sistem, če je v vzdrževalni pogodbi tako določeno.

· Dobavitelj zagotovi naročniku vso potrebno podporo in storitve: pri programski in strojni opremi, rezervnih delih, znanju, osebju, navodilih, izobraževanju, tehnični dokumentaciji, ipd.

· Za vso opremo in dela veljajo najmanj 2 (dve) letni garancijski rok, s tem, da se dobavitelj zaveže, da bodo sistemi dobavljivi vsaj še pet leti, rezervni deli pa deset let, šteto od podpisa pogodbe o nakupu.

4.
IZOBRAŽEVANJE, RAZVOJ IN NADGRADNJA

· Dobavitelj je dolžan spremembe, nadgradnje ali integracije, ki jih zahteva naročnik, razviti oz. implementirati v roku, ki ga z naročnikom skupaj dogovorita, ki pa ne sme biti daljši, za enostavne posege 1 teden in za zahtevnejše posege tri (3) mesece.

· Dobavitelj je dolžan morebitne nove verzije instalirati v 42 urah.

· Dobavitelj je dolžan pripraviti nove vrste obdelav podatkov na željo naročnika v roku, ki ga določita. 

· Dobavitelj zagotovi usposabljanje za rokovanje z opremo in servisiranje le-te.

5.  ZAGOTOVITEV VZDŽEVANJA PARKOMATOV ZA OBDOBJE 4 LET

- ponudba mora zajeti vzdrževanje parkomatov z nadzornim centrom

